[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000010", "text": "Sut mae\u2019n haelodau wedi bod yn helpu"}, {"text_idx": "#000011", "text": "Mae\u2019r hyblygrwydd hwn wedi galluogi busnesau a gweithwyr sy\u2019n gwirfoddoli i ddiwallu anghenion lleol yn y modd brys, uniongyrchol y mae gofyn mor daer amdano, ond hefyd gyda ffocws ar gynaliadwyedd yn yr hirdymor. Mae rhai cyflogwyr wedi gwneud newidiadau rhagweithiol i\u2019r polisi\u0308au gwirfoddoli presennol i annog staff i gyfrannu at ymdrechion lleol a chenedlaethol. Yn ystod wythnosau cynnar yr argyfwng, caniataodd y darparwr gwasanaethau diwydiannol, Grw\u0302p E. G. Lewis a leolir yng Nghastell-nedd, i weithiwr ddefnyddio amser a cherbyd cwmni i ddanfon cyflenwadau iechyd hanfodol yn yr ardal leol. Yn fwy diweddar, mae aelodau staff sy\u2019n gweithio yn Ne Cymru gyda\u2019r busnes seilwaith Costain wedi danfon cyflenwadau mawr o offer amddiffyn i ysbytai."}, {"text_idx": "#000012", "text": "Pam mae gwirfoddoli gan weithwyr yn bwysig"}, {"text_idx": "#000013", "text": "Mae gwirfoddoli gan weithwyr yn rhan hanfodol o unrhyw strategaeth fusnes gyfrifol. Mae\u2019r buddion yn cynnwys cynyddu ymgysylltiad gweithwyr, gwell lles gweithwyr, cadw a recriwtio talent, a chyfleoedd dysgu a datblygu. At hynny, gall gwirfoddoli strategol, wedi\u2019i alinio a\u0302\u2019ch busnes craidd ac yn defnyddio sgiliau gweithwyr, greu effaith barhaol yn y gymuned, gan adeiladu cynaliadwyedd a gwytnwch yn y tymor hir. Mae llawer o wirfoddolwyr y busnes sy\u2019n cymryd rhan yn y rhaglen Dosbarth Busnes yng Nghymru yn helpu i drosglwyddo sgiliau, profiad a hyder hanfodol i blant a phobl ifanc, a hyn wrth iddynt eu hunain ennill profiad personol a gyrfa gwerthfawr."}, {"text_idx": "#000014", "text": "Gweithwyr yn gwirfoddoli ar o\u0302l COVID-19"}, {"text_idx": "#000015", "text": "Er bod COVID-19 wedi arwain at ohirio neu ganslo gwirfoddoli traddodiadol \u2018wyneb yn wyneb\u2019, mae hwn yn gyfle i fusnesau ailfeddwl sut maent yn darparu cefnogaeth barhaus. Er enghraifft, gall busnesau sy\u2019n gweithio gyda phartneriaid elusennol gynnig gallu newydd, wedi\u2019i seilio ar sgiliau, arbenigedd ar fyrddau a phwyllgorau, a chymorth a chyngor technegol a allai fel arall fod y tu hwnt i gyrraedd elusennau llai, megis symud rhaglenni sefydledig ar-lein."}, {"text_idx": "#000017", "text": "Mae ystod o gyngor a chefnogaeth gyfredol ar gael i fusnesau sydd am ddatblygu eu rhaglenni gwirfoddoli a gefnogir gan weithwyr ar wefan Busnes yn y Gymuned. Cynhyrchwyd taflen ffeithiau benodol i helpu i arwain cyflogwyr trwy\u2019r gefnogaeth y gallant ei chynnig i weithwyr yn ystod COVID-19, ar gael yma \u2013 "}]